  Майя Бывальцева 28-тӥ коньывуонысен быдэс Россиын улӥсьёс трос калыко интыосын одно ик эм маскаос нуллыны кулэ. Роспотребнадзорлэсь куронъёссэ тӥям понна 15 сюрсысен 40 сюрс манетозь штраф чакламын. Со сярысь Ижкар администрацилэн пресс-службаез ивортӥз. Вирнуналысен Роспотребнадзорлэн Удмурт Элькунъя управлениез кунпуш ужъёсъя министерствоысь ӧнерчиосын ӵош маскаос нуллон режимез быдэсъямез чакласа ветлозы. Куронъёсты тӥям понна административной ужъёс ӝутозы. Бадӟым штрафъёс Россиысь Административной йыружъёсъя кодекслэн 6.3 ёзэтэзлэн 2-тӥ люкетэзъя чакламын - калыклы кышкытлык вайись висён вӧлмон дыръя эпидемилы пумитъяськон ужрадъёсты быдэсъямтэ понна Тодэ вайытом, Россиысь Роспотребнадорлэн пуктэтэзъя, эм маскаос трос калык люкаськон интыосын, мер транспортын, парковкаосын, лифтъёсын одно ик нуллыны кулэ.  Тегъёс: Тазалык Ижкар Роспотребнадзор Удмуртия тазалыкезутён  